સેઠી કપલે તેમની હોમ ઇક્વિટીમાંથી ભંડોળ મેળવતાં પહેલાં તેના કારણે જે પરિસ્થિતિઓ સર્જાશે તેનો અંદાજ કાઢવો જ જોઈએ. સામાન્ય રીતે, હોમ ઇક્વિટીનો ઉપયોગ નિવૃત્તિના સમયે અને જો જરૂર પડે તો ઈમર્જન્સીના સંજોગોમાં કરવો જોઈએ. જો તેઓ અત્યારે હોમ ઇક્વિટીનો ઉપયોગ કરવા માંગતા હોય તો તેનાથી ફાઇનાન્શિયલ સિક્યોરિટી અને નિવૃત્તિના ટાર્ગેટ પર અસર પડી શકે છે. તેઓ જે હોમ ઇક્વિટી લોન લઈ રહ્યાં છે તેને ચૂકવી શકશે કે નહીં તે અંગે પણ વિચાર કરવો જોઈએ. નહીંતર, તેમનું ઘર જોખમમાં મૂકાઈ જશે કારણ કે તેઓ ઘરને જ જામીનગીરી તરીકે મૂકીને લોન લઈ રહ્યાં છે.